Záhorácka magistrála

náhľad|vpravo|Magistrála vedie centrom Skalice.
náhľad|vpravo|Mierne zvlnená krajina v okoli Unína.
Záhorácka magistrála je turistická magistrála na Slovensku, spájajúca Skalicu s obcou Závod. Magistrála je značená červeným turistickým značením a vedie južnými výbežkami Bielych Karpát, okrajom Myjavskej pahorkatiny a Chvojnickou pahorkatinou. Celková dĺžka chodníka je 104,3 km, prevýšenie 1 743/1 753 metrov a odhadovaný čas na jeho prechod je 26:35 hodín.Podrobný popis trasy

 Priebeh trasy 
Magistrála začína na skalickej železničnej stanici (), odkiaľ vedie cez námestie v centre k východnému okraju mesta. Za rázcestím Salaš () vstupuje do CHKO Biele Karpaty a pokračuje vrcholmi Čupy (), Tlstá hora (), Machnáč (), Zrubenec (), Osypné hory () a Bukovinu () na najvyšší bod magistrály,  vysoké Tri kopce. Chodník pokračuje hrebeňom na pohraničný vrch Kobyla (), kde sa stretávajú tri červené trasy a na magistrálu sa pripája trasa z moravskej Strážnice. Po krátkom úseku, vedenom na moravskej časti pohoria, sa na Slovensko vracia v osade Šance () a pokračuje južným smerom, zvlneným územím Myjavskej pahorkatiny s mnohými usadlosťami k Sobotištu (). Rovinatým terénom mierne klesajúceho údolia riečky Teplica míňa vodnú nádrž Kunov a vchádza do okresného mesta Senica ().

V blízkosti senického letiska prekračuje rieku Myjava a lesnatým územím v blízkosti vojenského obvodu Záhorie vedie obcami Bílkove Humence (), Lakšárska Nová Ves () a Studienka () do obce Závod (), kde magistrála na železničnej zastávke končí. 

 Referencie 

 Pozri aj 
 Zoznam diaľkových turistických trás na Slovensku

 Externé odkazy 
 Záhorácka magistrála - na webe hiking.sk
 Reportáž s fotogalériou

Kategória:Turistické trasy na Slovensku
Kategória:Záhorie